Το Χαμπέρι 

διανέμεται δωρεάν για την ενημέρωση και την οριζόντια επικοινωνία στη Νέα Φιλαδέλφεια 



ΝΑ ΜΗ ΣΟΥ ΤΥΧΕΙ! 

Οι άστεγοι και τα αδιέξοδα της κοινωνικής πολιτικής του Λήμου Φιλαδέλφειας-Χαλκηδόνας: 
Ενώ η πρόληψη έχει πάει περίπατο, η αντιμετώπιση των επειγόντων κοινωνικών 
προβλημάτων επαφίεται στον “πατριωτισμό" των πολιτών 


Περνώντας μια βόλτα από την 
Πλατεία Πατριάρχου, γλεντώ¬ 
ντας ξέφρενα τα βράδια στην 
Λεκελείας ή βγάζοντας βόλτα 
τα παιδιά στην παιδική χαρά 
της Πλατείας Κωνσταντινου¬ 
πόλεως, αντικρίζουμε καθη¬ 
μερινά ένα θέαμα παρόμοιο 
με αυτό που με τόση λύπη και 
αγανάκτηση παρακολουθού¬ 
με στα δελτία των οκτώ: Μα τι 
άλλο, τους ξεχασμένους άστε¬ 
γους των δρόμων. 

Ο κ. Χρηστός είναι 55 ετών, 
υδραυλικός κι εργαζόταν σε οι¬ 
κοδομές. Είναι διαζευγμένος εδώ 
και μια δεκαετία. Έχει μια κόρη που 
είναι παντρεμένη και ζει με τον σύ¬ 
ζυγό της σε κοντινή περιοχή. Μετά 
το διαζύγιο, ο κ. Χρήστος έμενε 
μόνος του σε ενοίκιο. Διατηρεί άρι- 
στες σχέσεις τόσο με την πρώην 
σύζυγό του όσο και με την κόρη 
του. Τα τελευταία χρόνια η δουλειά 
του στην οικοδομή άρχισε να μει¬ 
ώνεται· τα μεροκάματα ολοένα και 
λιγόστευαν. Ο κ. Χρήστος αναγκά¬ 
στηκε να αφήσει το σπίτι και από 
τον Σεπτέμβρη του 2012 μένει στο 
αυτοκίνητό του. Η πρώην σύζυγος 
και η κόρη του δεν γνωρίζουν πώς 
έχουν τα πράγματα, γιατί ο ίδιος 
ντρέπεται να τους πει σε ποια κατά¬ 
σταση βρίσκεται. Πριν συναντήσει 
την κόρη του, ζητάει από φίλους 


να τον αφήσουν κάνει ένα μπάνιο 
για να έχει αξιοπρεπή εμφάνιση. 
Τον προηγούμενο χειμώνα κοιμό¬ 
ταν στο αυτοκίνητό του, χωρίς να 
έχει τη δυνατότητα να ανάψει τη 
θέρμανση. Με τα μεροκάματα που 
κάνει (περίπου ένα με δύο το μήνα) 
αγόραζε φαγητό και λίγο αλκοόλ 
για να ζεσταίνεται τα βράδια. 

Για πολλούς, οι ιστορίες ανθρώ¬ 
πων όπως ο κ. Χρήστος είναι απο¬ 
τέλεσμα της κρίσης που ολοένα 
και βαθαίνει· όμως αυτή είναι μια 
εύκολη ερμηνεία. Για τους επαγγελ- 
ματίες του χώρου της κοινωνικής 
πρόνοιας, είναι αποτέλεσμα ψυχι¬ 
κών διαταραχών και προσωπικής 
διάλυσης ή ακόμα αποτέλεσμα 
οικογενειακής και επαγγελματικής 
αποτυχίας - αλλά κι αυτή είναι μια 
εύκολη ερμηνεία. 

Με βάση τα ερευνητικά δε¬ 
δομένα των τελευταίων ετών, οι 
παράγοντες που επηρεάζουν την 
έλλειψη στέγης ποικίλλουν, χωρίς 
βέβαια να αποκλείουν την επίδρα¬ 
ση της οικονομικής κρίσης και την 
ψυχολογική πλευρά των ζητημά¬ 
των. 

Ωστόσο, ο θεατής με την άκρη 
του ματιού του κοιτάζει πάντα το 
ίδιο σημείο: Το παγκάκι που κατα¬ 
λαμβάνεται από βρόμικα ρούχα και 
σκεπάσματα. Τα άπλυτα τάπερ που 
συνοδεύουν μια σκέψη φιλανθρω¬ 


ΤΑ ΜΠΑΝΙΑ ΤΟΥ ΛΑΟΥ 

Έχει περάσει ενάμισης μήνας από την κυκλοφορία του πρώτου φύλλου 
του «Χαμπεριού» κι ήρθε η ώρα να ξανασυναντηθούμε,λίγο πριν ο πό¬ 
θος για τα «μπάνια του λαού» οδηγήσει όσους έχουν ακόμη χρήματα 
στις παραλίες. Πίσω τους θ’ αφήσουν εκείνους που είναι στριμωγμένοι 
στον τοίχο. Θ’ αφήσουν επίσης την ελληνική πολιτική τάξη και τους τε- 
χνοκράτες να προχωρούν τις ύπουλες αυγουστιάτικες πολιτικές τους. 

Για κάποιους, οι προηγούμενες βδομάδες σημαδεύτηκαν από κοσμο- 
γονικές αλλαγές στο κεντρικό πολιτικό παιχνίδι της χώρας, με την αλ¬ 
λαγή της σύνθεσης της κυβέρνησης, το κλείσιμο της ΕΡΤ ΑΕ και άλλα 
τέτοια. Για μας, η συγχώνευση ΝΔ-ΠΑΣΟΚ είναι άλλο ένα μικρό κι ανα¬ 
μενόμενο βήμα στην πορεία κατάργησης της πολιτικής σφαίρας που 
έχουν προγραμματίσει οι «εταίροι» της Ελλάδας στην Ευρωπαϊκή Ένω¬ 
ση, προκειμένου να μας κυβερνούν από το γυάλινο πύργο των Βρυξελ¬ 
λών ή του Βερολίνου. Όμως την πολιτική σφαίρα την έχει εγκαταλείψει 
νωρίτερα ο ίδιος ο λαός αυτής της χώρας στους ψευδεπίγραφους 
εκπροσώπους του. Τι σημασία έχει, λοιπόν, ένας ανασχηματισμός, 
εμπρός στην άμεση ανάγκη για σπάσιμο της εσφαλμένης λογικής της 
εν λευκώ ανάθεσης των αποφάσεων για τα κοινά σε αποδεδειγμένα 
ανεύθυνους πολιτικούς; 

Στο μεταξύ, στη γειτονιά μας δεν έχουν αλλάξει και πολλά: μερικά ακό¬ 
μη καταστήματα υγειονομικού ενδιαφέροντος άνοιξαν στο κέντρο της 
πόλης, κάποια άλλα σφραγίστηκαν, ζήσαμε το συλλογικό πένθος του 

υποβιβασμού της ΠΑΕ ΑΕΚ και 
είδαμε ξανά τους αιρετούς εκπρο¬ 
σώπους της πόλης να σκιαμαχούν 
πάνω από τα νούμερα που δεν 
βγαίνουν στο δημοτικό συμβού¬ 
λιο. 

Βϋ5ΐΠ655 35 υδυώ, δηλαδή. Εμείς, 
και σ’ αυτό το φύλλο, προσπα¬ 
θούμε να δώσουμε μια άλλη 
οπτική στην ενημέρωση των Φι- 
λαδελφειωτών. Πάντως, το προη¬ 
γούμενο έφτασε μέχρι το παλάτι, 
αν πιστέψουμε τον αστικό τύπο! 




πίας κάποιου άλλου συμπολίτη. 
Την εικόνα των παιδιών του που 
παίζουν δίπλα στα απορρίμματα 
της καθημερινότητας. Η λογική 
δεν αργεί να πάρει κεφάλι, καθώς 
ο κίνδυνος για τη δημόσια υγεία 
ελλοχεύει. Ο θεατής σκέφτεται 
ότι υπάρχει λύση, ότι τον άστεγο 
θα τον αναλάβει ο δήμος, θα τον 
στείλει σε ξενώνα, κι εκεί θα φάει, 
θα πλυθεί και σιγά-σιγά θα βρει και 
μια δουλίτσα ώστε να μπορέσει να 
νοικιάσει ένα σπιτάκι. 

Ποιοι είναι οι άστεγοι; 

Πριν μιλήσουμε για λύσεις και συ¬ 
μπεράσματα, θα ήταν χρήσιμη μια 
μικρή ανάλυση του φαινομένου 
της αστεγίας. Η Ευρωπαϊκή Ομο¬ 
σπονδία Εθνικών Οργανισμών 
που ασχολούνται με τους άστε¬ 
γους (ΕΕΑΝΤ5Α) έχει αναπτύξει 
μια τυπολογία για την έλλειψη στέ¬ 
γης και τον αποκλεισμό από την κα¬ 
τοικία, που ονομάζεται ΕΤΗ05. Η 
τυπολογία αυτή αναγνωρίζει τέσ¬ 
σερις βασικές κατηγορίες έλλειψης 
στέγης: τους άστεγους στον δρό¬ 
μο, τους ανθρώπους που στερού¬ 
νται κατοικίας, εκείνους που ζουν 
σε επισφαλείς συνθήκες στέγασης 
και, τέλος, τους ανθρώπους που δι- 
αβιούν σε ανεπαρκή κι ακατάλληλα 
καταλύματα. 

Με άλλο κριτήριο, μπορούμε 
να διακρίνουμε τους άστεγους σε 
δύο κατηγορίες: τους νεοάστεγους 
και τους μακροχρόνια αστέγους. 
Η πρώτη κατηγορία γεννήθηκε τα 
τελευταία χρόνια, και συμπεριλαμ¬ 
βάνει άτομα όλων των ηλικιών, που 
στο παρελθόν είχαν ικανοποιητικό 
βιοτικό επίπεδο και υψηλή μόρφω¬ 
ση. Πρόκειται για κόσμο που χά¬ 
νει τη δουλειά του και δεν έχει την 
παραδοσιακή οικογενειακή στήρι¬ 
ξη. Η δεύτερη κατηγορία αφορά 
ανθρώπους που έχουν αποστα- 
σιοποιηθεί από την κοινωνία, όχι 
εξαιτίας της οικονομικής κρίσης. 
Ωστόσο, σήμερα, οι κοινωνικές 
συνθήκες προκαλούν συγκεκριμέ¬ 
νες συμπεριφορές που οδηγούν 
στην «ιδρυματοποίηση» του ατό¬ 
μου που ζει στο δρόμο και τελικά 
στην υιοθέτηση της αστεγίας ως 
στάσης ζωής. Εδώ διαφαίνεται μια 
μεγάλη δυσκολία του ατόμου να 
αναστρέψει την κατάσταση, να συ¬ 
νεργαστεί με τους φορείς πρόνοιας 
και να μπει σε διαδικασία αλλαγής 
τρόπου ζωής. Για τους μετανάστες 
άστεγους αυτό είναι ακόμη δυσκο¬ 
λότερο: από ψυχολογική σκοπιά 


κουβαλούν και την αποτυχία του 
εγχειρήματος να βρουν μια καλύ¬ 
τερη ζωή σε μια άλλη χώρα. Καθο¬ 
ριστικός παράγοντας, φυσικά, για 
την κατάληξη των αστέγων είναι οι 
ίδιες οι δομές πρόνοιας οι οποίες 
είτε δεν επαρκούν, είτε δεν υπάρ¬ 
χουν καν στα πλαίσια μιας κοινότη¬ 
τας ή ενός δήμου. 

Αστεγοι 

στη Νέα Φιλαδέλφεια 

Το 2008 υπήρχαν 27 καταμετρημέ¬ 
νοι άστεγοι στην Νέα Φιλαδέλφεια. 
Κάποιοι απ αυτούς βρίσκονται σή¬ 
μερα σε φυλακές, ψυχιατρεία και 
άλλα ολοκληρωτικά ιδρύματα, ενώ 
κάποιοι εξακολουθούν να ζουν 
εδώ. Ωστόσο ο δήμος Φιλαδέλφει- 
ας-Χαλκηδόνας δεν διαθέτει μηχα¬ 
νισμό καταγραφής κι εξυπηρέτη¬ 
σης των αστέγων, άρα δεν διαθέτει 
διαχρονικά συγκριτικά στοιχεία. 
Οι περισσότεροι από τους ορα¬ 
τούς αστέγους της πόλης μας είναι 
ιδρυματοποιημένοι, έχουν διάφο¬ 
ρα ψυχολογικά προβλήματα και 
εξαρτήσεις (με κυρίαρχη εξάρτηση 
τον αλκοολισμό) και αρνούνται 
κάθε είδους βοήθεια, παρά τις με¬ 
μονωμένες προσπάθειες που έχουν 
γίνει. Σε διάφορες περιπτώσεις δη- 
μιουργούνται σοβαρά κοινωνικά 
ζητήματα εκεί που κατοικούν. 

Αν και επίσημα αριθμητικά 
στοιχεία για την περιοχή δεν υπάρ¬ 
χουν, η Νέα Φιλαδέλφεια εκτιμάται 
πως είναι πόλος έλξης για τους 
άστεγους, λόγω της Εθνικής Οδού, 
του κοντινού σταθμού του ηλεκτρι¬ 
κού σιδηρόδρομου στον Περισσό, 
του Αλσους και των δεκάδων εγκα- 
ταλελειμμένων σπιτιών. 

Στο Δήμο Φιλαδέλφειας-Χαλ- 


κηδόνας δεν υπάρχει κανένας 
φορέας πρόληψης και αντιμετώ¬ 
πισης τέτοιων καταστάσεων, πέρα 
από την αδύναμη να ανταποκριθεί 
Κοινωνική Υπηρεσία. Οι φορείς 
ψυχοκοινωνικής πρόληψης και 
παρέμβασης που εξυπηρετούν κα¬ 
τοίκους του Δήμου μας είναι ελάχι¬ 
στοι και τυχαίνει να βρίσκονται σε 
άλλες περιοχές. Το Κέντρο Ψυχικής 
Υγείας Αγ. Αναργύρων εξυπηρετεί 
κατοίκους του Δήμου, οι οποίοι 
είναι υποχρεωμένοι είτε να έχουν 
δικό τους μεταφορικό μέσο, είτε 
να έχουν χρήματα για το αντίτιμο 
των εισιτηρίων του λεωφορείου 
και να το περιμένουν τουλάχιστον 
μια ώρα για να έρθει. Ο Δήμος 
μας επαφίεται στην ευγενική χο¬ 
ρηγία των ξενώνων του Δήμου 
Αθηναίων και του Εθνικού Κέντρου 
Κοινωνικής Αλληλεγγύης για την 
προσωρινή φιλοξενία των αστέ¬ 
γων πολιτών του (αλλά πόσοι να 
πρωτοχωρέσουν εκεί κι ως πότε να 
φιλοξενηθούν;). Θα ήταν ιδιαίτερα 
ενδιαφέρον να μάθουμε για ποιο 
λόγο οι κρίσιμες δομές πρόληψης 
βρίσκονται εκτός του Δήμου. 

Βέβαια, στις δομές άσκησης 
κοινωνικής πολιτικής και έκφρασης 
κοινωνικής αλληλεγγύης θα πρέπει 
να συμπεριλάβουμε το Κοινωνικό 
Παντοπωλείο του Δήμου. Αυτό 
στηρίζει 328 οικογένειες, όμως 
τροφοδοτείται μόνο από δωρεές. 
Εκεί, εκτός από το λιγοστό μόνιμο 
προσωπικό που ασχολείται με την 
παραλαβή των δωρεών, εργάζο¬ 
νται και εθελοντές. Αποκλειστικά 
μέσω δωρεών τροφοδοτείται και 
η νέα δομή καθημερινού συσσιτίου 
που εξυπηρετεί για την ώρα 55 συ¬ 
μπολίτες μας. Τέλος, δε θα πρέπει 


να αγνοήσουμε τις δράσεις των 
κατά τόπους ενοριών μέσα από φι¬ 
λόπτωχα ταμεία, στα οποία επίσης 
ο Δήμος επαφίεται για την κοινωνι¬ 
κή του πολιτική - χωρίς βέβαια να 
γίνεται κουβέντα για την ταμπακιέ- 
ρα της εκκλησιαστικής περιουσίας. 

Σ’ αυτό το σημείο γεννιέται ένα 
ερώτημα: Μπορεί μια σακούλα 
με τρόφιμα το μήνα να κάμψει τις 
κοινωνικές ανισότητες και να σώ¬ 
σει μια οικογένεια, όταν η συνθήκη 
παραμένει η ίδια; Ή απλώς κρατά 
τροφίμους κι εξαρτημένους τους 
άπορους συμπολίτες μας; 

Μπορεί μια παροδική φιλοξε¬ 
νία σε έναν ξενώνα να επαναφέρει 
έναν άστεγο σε μια κοινωνική λει¬ 
τουργικότητα, όταν δουλειές δεν 
υπάρχουν και σε λίγους μήνες ο 
άστεγος θα βρεθεί και πάλι στον 
δρόμο με ανυπολόγιστο αυτή τη 
φορά ψυχικό κόστος; 

Η κοινωνική πολιτική ασκείται 
στον τόπο μας με ξένα κουκιά. Με 
ευρωπαϊκούς χρηματοδοτούμενα 
γραφεία διαμεσολάβησης που 
βαφτίζονται βαρύγδουπα «δομές 
αλληλεγγύης». Με άμισθους εθε¬ 
λοντές «για το καλό του τόπου» 
(ενώ ταυτόχρονα οι αιρετοί αξιω- 
ματούχοι του Δήμου πληρώνονται 
κανονικά), με δωρεές τροφίμων 
από τους πιο ευαίσθητους συμπο¬ 
λίτες μας, ενώ οι δημοτικοί άρχο¬ 
ντες παρακολουθούν αμήχανα, 
προετοιμαζόμενοι για τις επόμενες 
δημοτικές εκλογές. 

Το θέμα δεν εξαντλείται σ’ αυτό 
το άρθρο. Θα επανέλθουμε με πε¬ 
ρισσότερο ρεπορτάζ την επόμενη 
Φορά. Λ/3Γ3* 


Για τα παιδιά 
των προσφυγών 

Πώς φτιάχτηκε 
και πώς εγκαινιάστηκε 
το γήπεδο της ΑΕΚ 


Η "ξεχασμένη" 
κυπριακή κρίση, 
οι τραπεζικές 
φράουλες και 
η αβάσταχτη 
ελαφρότητα της 
επικαιρότητας 


Το "Χαμπέρι" κυκλοφορεί σε χίλια αντίτυπα και διανέμεται δωρεάν κι 
από χέρι σε χέρι. Αναζητήστε το στο αγαπημένο σας καφενείο και σε 
άλλα καταστήματα σε όλη την πόλη, κι αν δεν το βρείτε επικοινωνήστε 
μαζί μας. Η εφημερίδα συντάσσεται από ομάδα εργασίας της συνέλευ¬ 
σης του αυτοδιαχειριζόμενου κοινωνικού χώρου "Στρούγκα". Τα ενυ¬ 
πόγραφα άρθρα εκφράζουν την άποψη των συντακτών τους. Θα μας 
βρείτε στην κατάληψη της Στρούγκας, Δεκελείας 116, Νέα Φιλαδέλ¬ 
φεια, κάθε Τρίτη μετά τις 8.30 μμ που πραγματοποιούνται οι συνελεύ¬ 
σεις μας και κάθε Πέμπτη και Παρασκευή μετά τις 8 μμ που λειτουργεί 
καφενείο. Για τις πολιτικές, κοινωνικές και πολιτιστικές δραστηριότη¬ 
τες της Στρούγκας μπορείτε να ενημερώνεστε από τις αφίσες στους 
τοίχους της πόλης και στην ηλεκτρονική διεύθυνση Η«ρ://δΙτου§α. 
θδρίνΒΙοβδ.ηθΙ. Ε-ΐΓΊάΐΙ επικοινωνίας: ΗζιΒΘΠ@θδρι*ν.ηθΙ 

Το Χαμπέρι 


ΣΤΙΓΜΕΣ ΑΠΟ ΤΗΝ ΙΣΤΟΡΙΑ 
ΤΗΣ ΝΕΑΣ ΦΙΛΑΔΕΛΦΕΙΑΣ 

Για τα παιδιά των προσφύγων 

ΠΩΣ ΦΤΙΑΧΤΗΚΕ ΚΑΙ ΠΩΣ ΕΓΚΑΙΝΙΑΣΤΗΚΕ 
ΤΟ ΓΗΠΕΔΟ ΤΗΣ ΑΕΚ 


Η Αθλητική Ένωσις Κωνσταντινουπόλεως (ΑΕΚ) 
ιδρύθηκε τον Μάη του 1924 στο κέντρο της Αθή¬ 
νας από μια ομάδα αθλητικών παραγόντων της 
Κωνσταντινούπολης, οι οποίοι σκόπευαν να συνε- 
χίσουν εδώ τις δραστηριότητες που είχαν υποχρε¬ 
ωθεί να εγκαταλείψουν μετά το τέλος του μικρα¬ 
σιατικού πολέμου. Βασικός στόχος τους ήταν να 
αξιοποιήσουν τους αθλητές που είχαν μείνει άστε¬ 
γοι μετά τη βίαιη εκτόπισή τους προς την Ελλάδα. 

Την εποχή εκείνη υπήρχαν λιγοστοί οργανωμένοι 
χώροι άθλησης. Ένας από τους στόχους του νεότευ¬ 
κτου σωματείου, σύμφωνα με το καταστατικό του, 
ήταν και η εξεύρεση «καταλλήλου γηπέδου (σ.σ. δη¬ 
λαδή οικοπέδου) προς έγκατάστασιν Γυμναστηρίου, 
όπου θά άσκοϋνται εις πάντα τα εϊδη και συστήματα 
άθλήσεως και γυμναστικής τα μέλη του Συλλόγου». 

Από νωρίς, οι παράγοντες του σωματείου επιδίωξαν 
την εξασφάλιση ενός χώρου που θα μπορούσαν να στε¬ 
γαστούν οι πρώτες δραστηριότητες, που ήταν ο στίβος, 
το μπάσκετ και το ποδόσφαιρο. Ωστόσο, οι πρώτες 
προπονήσεις της ποδοσφαιρικής ομάδας της ΑΕΚ έγι¬ 
ναν σε δημόσιο χώρο, στους στύλους του Ολυμπίου Διός. 

0 προσφυγικός χα¬ 
ρακτήρας της ομάδας 
δεν μπορούσε παρά να 
καθορίσει τον τρόπο με 
τον οποίο θα εξασφάλι¬ 
ζε την έδρα της. Σύμφω¬ 
να με τον Πάνο Μακρί- 
δη (Ή ιστορία της ΑΕΚ , 

Έκδοσις έφημερίδος 
«Αθλητική Ήχώ», Άθήναι 
1953, σελ. 28-30), «γύρω 
στα 1926 με πρωτοβου¬ 
λία του κ. I. Χρυσάφη 
πού ήταν σύμβουλος 
τής ΑΕΚ και μέλος τής 
“Κεντρικής Επιτροπής 
Στεγάσεως Προσφύγων” 
έγιναν ένέργειες στο 
Υπουργείο Πρόνοιας και 
παραχωρήθηκε στην Κε¬ 
ντρική Επιτροπή Στε¬ 
γάσεως ένας δενδροφυ- 
τευμένος και άνώμαλος 
χώρος στήν Φιλαδέλφεια. 

Ή Επιτροπή χαρακτήρισε τον χώρο σαν γυμναστή¬ 
ριο - μελλοντικό βέβαια - για τα παιδιά τών προ¬ 
σφύγων. [...] Τον καιρό όμως εκείνο ό συνοικισμός Ν. 
Φιλαδέλφειας προχωρούσε και ήταν κίνδυνος αν δεν 
μετατρέπονταν ό χώρος σε πραγματικό γυμναστήριο 
να καταληφθή άπό τούς οίκιστάς. Οί Άεκτζήδες φίλα¬ 
θλοι και ποδοσφαιρισται έμπρός στον κίνδυνο πήραν 
μία πραγματικά ιστορική άπόφασι. Μαζεύθηκαν ένα 
βράδυ, καμμιά έκατοσταριά, με τσεκούρια, φτιάρια, 
μαχαίρια και ξύλα και δουλεύοντας άδιάκοπα κάτω 
άπό τό φως του φεγγαριού ώς τό πρωί, ξερρίζωσαν 
όλα τα δένδρα. [...] 'Ύστερα, με έθελοντική κυρίως έρ- 
γασία βάλθηκαν να δώσουν στο χώρο κάποια μορφή 
γηπέδου. Χρησιμοποιώντας τήν πέτρα πού περίσσευε 
άπό τα ύλικά τών έργολάβων πού έκτιζαν τα προ- 
σφυγικά σπίτια, ύψωσαν μία πρόχειρη μάνδρα. [...] 
Έτσι, μέ τό τίποτε, όπως στα παραμύθια, έκει πού 
άλλοτε βρισκόταν ένα άνώμαλο κατάφυτο ύψωμα 
ξεπρόβαλε “ώς διά μαγείας” ένα τεράστιο γήπεδο». 

Σύμφωνα με άλλες πηγές, η παραχώρηση της 
έκτασης του Ποδονίφτη στην ΑΕΚ έγινε τυπικά το 
1929, κατόπιν προσωπικής παρέμβασης του δημοσι¬ 
ογράφου της Κωνσταντινούπολης και πρώτου προέ¬ 
δρου του σωματείου Κωνσταντίνου Σπανούδη στον 
πρωθυπουργό Ελευθέριο Βενιζέλο. Πάντως ο Σπα- 
νούδης, που το 1932 άφησε την προεδρία της ΑΕΚ 
για να γίνει βουλευτής του Κόμματος των Φιλελευθέ¬ 
ρων, είναι εκείνος που πιστώνεται ως πρόεδρος του 
σωματείου με τα επίσημα εγκαίνια του νέου γηπέ¬ 
δου, στις 2 Νοεμβρίου 1930. Ο λόγος του, μάλιστα, 
σύμφωνα με το Ελεύθερον Βήμα της επόμενης ημέ¬ 
ρας, ήταν «πολύ μακρύς και πολύ φιλοπόλεμος». 

Το γεγονός των εγκαινίων δεν πέρασε απαρατήρητο 
από τον τύπο. Βρισκόμαστε στην καρδιά της παγκό¬ 
σμιας οικονομικής κρίσης του 1929, ενώ στην Ελλάδα 


οι πληγές του μικρασιατικού δεν έχουν ακόμη κλείσει 
και οι πολιτικές αντιπαραθέσεις καλά κρατούν. Ο πο¬ 
δοσφαιρικός κόσμος είναι χωρισμένος σε δυο στρατό¬ 
πεδα. Όπως γράφει η Βραδυνή , προαναγγέλλοντας τα 
εγκαίνια του γηπέδου στον Ποδονίφτη, «[τ]ό μικρό- 
βιον τής πολιτικής δέν ήτο δυνατόν νά μή προσβάλη 
και τούς διοικοόντας τά διάφορα ποδοσφαιρικά σω¬ 
ματεία. Έτσι μίαν ώραίαν πρωίαν ό ποδοσφαιρικός 
κόσμος και μαζύ του ό φίλαθλος βρέθηκε χωρισμένος 
εις κόμματα... ποδοσφαιρικά και έξηναγκάζετο εις 
ένα θανάσιμον άλλοεξοντωτικόν πόλεμον. Και σήμε¬ 
ρον αί Άθήναι και ό Πειραιάς εύρίσκονται χωρισμένοι 
εις δύο μεγάλα ποδοσφαιρικά κόμματα. Του Όλυ- 
μπιακού-Α.Ε.Κ. και του Παναθηναϊκοό-μικρών Σω¬ 
ματείων Πειραιώς και Αθηνών. Κόμματα τών όποιων 
ό συναγωνισμός έφθασεν εις τό άπροχώρητον». Και 
αφού ο συντάκτης εκφράζει την λύπη του που το φί¬ 
λαθλο κοινό παρακολουθεί μόνο τους αγώνες της ομά¬ 
δας που υποστηρίζει, καταλήγει: «[Η] πολιτική τών 
παραγόντων άλλα ζητεί. Τήν οικονομικήν έξάντλησιν 
μίας τών δύο παρατάξεων. Καί αύτή δέν έπιτυγχάνε- 
ται μέ τήν αύθόρμητον έκδήλωσιν τών φιλάθλων μαζών 

προς κάθε έξαιρετικόν 
άγωνιστικόν ποδοσφαι¬ 
ρικόν γεγονός πότε τής 
μίας καί πότε τής έτέ- 
ρας τών παρατάξεων». 

Όπως γίνεται αντιλη¬ 
πτό, αν και το ποδόσφαι¬ 
ρο ήταν τότε νεαρό και 
ερασιτεχνικό, το ζήτημα 
των εσόδων των σωμα¬ 
τείων βρισκόταν ήδη στο 
προσκήνιο. Η Εσπερινή 
γράφει την επομένη των 
εγκαινίων: «’Ήδη διά τής 
ίδρύσεως καί ετέρου άκό- 
μη γηπέδου τά εισιτήρια 
τών γηπέδων πρέπει νά 
μειωθούν διά νά δύνα- 
νται νά παρακολουθούν 
τούς άγώνας κάθε τάξεως 
φίλαθλοι. Ή Ένωσις λοι¬ 
πόν Κων/πόλεως πρέπει 
νά συντελέση προς τούτο 
δίδουσα πρώτη τό παρά¬ 
δειγμα καί καθορίζουσα 
τιμάς λαϊκάς εις τό γήπεδόν της. Έπ’ ούδενί δέ λόγω 
νά ίσχυρισθή ότι έχει καταβάλει έξοδα δι’ αύτό, διότι 
καί ό Παναθηναϊκός δέν έχει έξοδεύσει όλιγώτερα διά 
τό γήπεδόν του. Τότε μόνον ή Ένωσις θά έκτελέση καθ’ 
όλα τον καθαυτό άθλητικόν της προορισμόν. Τά γήπε¬ 
δα πρέπει νά έχουν λαϊκάς τιμάς διά νά είσέρχωνται 
καί προπονούνται, γυμνάζονται καί παρακολουθούν 
άγώνας κάθε τάξεως νέοι καί νά μή αποτελούν του λοι¬ 
πού μέσα χρηματισμού τών κατόχων τών συλλόγων». 

Πάντως, αρκετές χιλιάδες φίλαθλοι έφτασαν ως 
στον Ποδονίφτη για να δουν όρθιοι τον φιλικό αγώνα 
ΑΕΚ-Ολυμπιακού, εκείνο το κυριακάτικο απόγευμα. 
Πρόκειται για πρωτόγνωρο γεγονός για τον νεαρό 
προσφυγικό συνοικισμό, όπως γράφει και το Ελεύθε¬ 
ρον Βήμα την επομένη: «Οί κάτοικοι του Ποδονίφτη 
δέν φαίνεται νά έκατάλαβαν χθές μεγάλα πράγμα¬ 
τα, καί ίσως νά μή μπορέσουν άκόμη νά έξηγήσουν τι 
είνε έκεινο πού έκαμε τόσους άνθρώπους, τόσες κυ¬ 
ρίες καί δεσποινίδες, νά έκκινήσουν άπό τάς Αθήνας 
καί τον Πειραιά καί νά έπισκεφθουν τον συνοικισμόν 
τών. Καί δέν έκατάλαβαν, διότι ή τελετή τών εγκαινί¬ 
ων του γηπέδου τής “Ένώσεως” έδιδε οικογενειακόν 
χαρακτήρα εις τήν συνάντησιν “Όλυμπιακού”-“Ένώ- 
σεως”. Αλλά δέν θά αργήσουν νά καταλάβουν, καί 
όταν καταλάβουν, δέν θά άργήσουν νά χρωματι- 
σθούν... ’Ήδη οί ταράτσες τών πλησιεστέρων σπιτιών 
ήσαν γαρνιρισμένες μέ περιέργους πού φαίνονταν νά 
μελετούν περί τίνος άκριβώς πρόκειται. Αυριον ή πε¬ 
ριέργεια θά μεταβληθή εις ένδιαφέρον καί τό ένδια- 
φέρον, όσον ό “προσβληθείς” έξελίσσεται, θά άνέρχε- 
ται τά σκαλοπάτια έως ότου φθάση εις τήν κορυφήν 
- βλέπε φανατισμόν, “έξω ρέφερη καί τά ρέστα” - 
καί τότε ό συνοικισμός θά άλλάξη άσφαλώς όψιν...». 

π . 

Το ποδοσφαιρικό σωματείο Πέρα Κλουμπ φωτογραφίζεται 
το 1922 στην Κωνσταντινούπολη. Αθλητές και αυτού του 
σωματείου, που έδρευε στην περιοχή του Ταξίμ, αποτέλεσαν 
την πρώτη μαγιά της αθηναϊκής ΑΕΚ. Στο κέντρο της 
μεσαίας σειράς, ο Κώστας Νεγρεπόντης, από τους πρώτους 
σταρ της ποδοσφαιρικής Ένωσης. 


ΕΙΔΗΣΕΙΣ 
ΑΠ’ ΤΟΝ 
ΥΠΟΛΟΙΠΟ 
ϋ ΚΟΣΜΟ 


ΚΙΡΓΙΣΤΑΝ: Σε κατάσταση έκτακτης ανάγκης κήρυξε 
ο πρόεδρος το βόρειο τμήμα της χώρας, μετά από τα¬ 
ραχές που ξέσπασαν γύρω από ένα χρυσωρυχείο που 
εκμεταλλεύεται η καναδική εταιρεία €θηΐ6ΐτει ΟοΙά. Εκα¬ 
τοντάδες διαδηλωτές είχαν καταλάβει το χρυσωρυχείο 
ζητώντας την εθνικοποίησή του. Η αστυνομία έκανε 
δεκάδες συλλήψεις, ενώ προχώρησε σε απαγόρευση 
κυκλοφορίας κατά τη διάρκεια της νύχτας. 

ΣΟΥΗΔΙΑ: Πράκτορας της υπηρεσίας πληροφοριών 
της χώρας 5ϋρο παρακολουθούσε επί χρόνια ηγετικά 
στελέχη του αριστερού κόμματος \ώη5ΐ6φ3Γΐ:ΐ6ΐ:. Σύμ¬ 
φωνα με δημοσίευμα της εφημερίδας ΑίΐοηΙοΙζάθΐ, ο 
πράκτορας ΗΕηδ-ΕπΕ δρΗοΙιτι είχε γίνει από το 1981 μέ¬ 
λος του κόμματος. Στόχος της παρακολούθησης ήταν 
μεταξύ άλλων ο πρώην πρόεδρος του κόμματος Ε3Γ5 
ΟΕιΙχ και οι βουλευτές^™ ΗοΙπί και]οη35 ΧΧ/ΐΕδΐΓοηπ. 

ΝΕΠΑΛ: Ανθρωποι που έχουν υπάρξει εργαζόμενα 
παιδιά διαμαρτύρονται εναντίον της παραδοσιακής 
μορφής παιδικής εργασίας Καμαλάρι. Απαιτούν απ’ την 
κυβέρνηση την κατάργηση του συστήματος αυτού, βά¬ 
σει του οποίου κορίτσια συνήθως φτωχών οικογενειών 
γίνονται αντικείμενο αγοραπωλησίας. Αν και η δουλεία 
έχει καταργηθεί στο Νεπάλ από το 1921, αυτή η πα¬ 
ράδοση επιβιώνει. Η οργάνωση των πρώην Καμαλά¬ 
ρι απαιτεί και έρευνες για το περιστατικό του θανάτου 
ενός κοριτσιού που ίσως το έκαψαν τα αφεντικά της. 
Εκατοντάδες πρώην Καμαλάρι διαδηλωτές αντιμετωπί¬ 
στηκαν βίαια απ’ την αστυνομία στο Κατμαντού. 

ΟΛΛΑΝΔΙΑ: Πάνω από 100 κρατούμενοι μετανάστες 
άρχισαν απεργία πείνας την πρωτομαγιά, διαμαρτυρό- 
μενοι για τις συνθήκες κράτησής τους και με αίτημα τη 
νομιμοποίησή τους. Η απεργία πείνας κράτησε τρεις 
εβδομάδες για τους πιο αποφασισμένους απ’ αυτούς. 

ΒΕΛΓΙΟ: Ο 29χρονος Σαμιγιού Ντζιμαντού από το 
Μπενίν της Δυτικής Αφρικής, ο οποίος είχε αιτηθεί πο¬ 
λιτικό άσυλο στο Βέλγιο τον Σεπτέβριο του 2012, αυ- 
τοκτόνησε στις 17 Ιουνίου, φοβούμενος την απέλαση 
προς την χώρα του, όπου πιθανόν θα βασανιζόταν και 
θα έχανε τη ζωή του. Το βελγικό κράτος δεν είχε απα¬ 
ντήσει στο αίτημά του. 

ΗΠΑ: Περίπου ένα εκατομμύριο Αμερικανοί, στρατιω¬ 
τικοί και πολίτες, υπηρετούν στις χίλιες περίπου στρατι¬ 
ωτικές βάσεις που διατηρεί η χώρα έξω απ’ τα σύνορά 
της. Το Πεντάγωνο υποστηρίζει ότι το ετήσιο κόστος 
διατήρησής τους είναι 22,1 δισεκατομμύρια δολάρια 
(16,8 δις ευρώ). Σύμφωνα όμως με ανεξάρτητους υπο¬ 
λογισμούς, το ετήσιο κόστος διατήρησης των αμερι¬ 
κανικών βάσεων ανά τον κόσμο είναι 170 δις δολάρια, 
(130 δις ευρώ). Το αμερικανικό υπουργείο άμυνας 
«ξεχνά» να συμπεριλάβει στον προϋπολογισμό του τα 
έξοδα των 550 βάσεων που διατηρεί στο Αφγανιστάν 
(104,9 δις δολάρια), τα έξοδα των απόρρητων προ¬ 
γραμμάτων και της ΟΑ (13,6 δις δολάρια), αλλά και 
ολόκληρες χώρες στις οποίες έχει παρουσία. 

ΗΠΑ: Ένας Αμερικανός στρατιώτης ομολόγησε στο 
στρατοδικείο του Σιάτλ τη μαζική δολοφονία 16 αμά¬ 
χων στο Αφγανιστάν, μεταξύ των οποίων πολλά παι¬ 
διά. Ο 39χρονος λοχίας ομολόγησε επίσης ότι έκαψε 
τις σορούς των θυμάτων. Η δολοφονία έλαβε χώρα 
στην Κανταχάρ τον Μάρτιο του 2012. Με την ομο¬ 
λογία του αποφεύγει τη θανατική ποινή, αντιμετωπίζει 
όμως ποινή από 10 χρόνια ως ισόβια. 

ΑΓΓΛΙΑ: Ένα τζαμί και το κοινωνικό του κέντρο πυρ- 
πολήθηκαν στο Λονδίνο, χωρίς να υπάρξουν θύματα. 
Ο εμπρησμός ήρθε μετά από μια σειρά απειλών κατά 
υποδομών του ισλαμικού πληθυσμού του Λονδίνου 
(πάνω από ένα εκατομμύριο), οι οποίες αυξήθηκαν κα- 
τακόρυφα μετά την πρόσφατη δολοφονία ενός στρα¬ 
τιώτη από Ισλαμιστές. 

ΓΑΛΛΙΑ Η επικεφαλής του φασιστικού Εθνικού Με¬ 
τώπου Μαρίν Λεπέν έπεσε στην άδεια πισίνα του σπι¬ 
τιού της από αδέξιο χειρισμό, ενώ φρόντιζε ήσυχα-ή- 
συχα τον κήπο της. Δυστυχώς το ατύχημα της κόστισε 
μόνο δύο ραγισμένους σπονδύλους. Η ίδια θέλησε σε 
τηλεοπτική της εμφάνιση να υποβαθμίσει το γεγονός. 
Αντε και στα δικά μας. 

Από τη δραστηριότητα της Στρούγκας 

Συναυλίες, πολιτικές και ιστορικές εκδηλώσεις, παιδικά εργαστήρια, κινηματογράφος, θέατρο, συνελεύσεις: Το διάστημα από την κυκλοφορία 
του προηγούμενου φύλλου της εφημερίδας μας μέχρι σήμερα, που κρατάτε το δεύτερο φύλλο στα χέρια σας, ήταν αρκετά πυκνό για τον 
αυτοδιαχειριζόμενο κοινωνικό χώρο της Στρούγκας. Ας δούμε τι έγινε αυτές τις εβδομάδες και τι πρόκειται να συμβεί στο άμεσο μέλλον. 

τη σελίδα επιμελή θ η καν οι η. και π. 


ΡΙΥ Συναυλία για την 
δημιουργία στούντιο 

Στις 17 Μαΐου είχαμε ένα ξεχω¬ 
ριστό Ιΐνε για καλό σκοπό. Τη 
βραδιά άνοιξαν οι πιτσιρικάδες 
(μόνο στο μάτι) "Πίθ Ονθηο/θοΙ 
32, που παίζουν εξαιρετικό με¬ 
λωδικό πανκ και γο<:Ι< ’πΥοΙΙ. Τους 
ακολούθησαν οι «Αδικαιολογή¬ 
τους Απών», μια από τις πολλές 
μπάντες που παλεύουν να δημι¬ 
ουργήσουν έξω από τα όρια της 
πόλης και συγκεκριμένα στον 
Ωρωπό. Τη συναυλία έκλεισαν 
τα γνώριμα Τοξικά Απόβλητα, 
που μετά από 12 χρόνια ξανα- 
κατάφεραν να παίξουν στη γε¬ 
νέτειρά τους Νέα Φιλαδέλφεια. 
Ο κόσμος φάνηκε να διασκε¬ 
δάζει καθ' όλη τη διάρκεια της 
συναυλίας, φεύγοντας ιδιαίτε¬ 
ρα ευχαριστημένος, μετά κι απ' 
το επίκαιρο Άηΐΐίυ ΗοοΙΐ§3Π5", 
των 1_θ5 Ρυ5ΐΐοΙΐθ5, που μας επι¬ 
φύλασσαν τα Τοξικά Απόβλητα 
για το τέλος. 

Τα έσοδα της συναυλίας 
θα χρησιμοποιηθούν για την 
κατασκευή στούντιο για πρό¬ 
βες μουσικών συγκροτημάτων 
στον χώρο της Στρούγκας. 
Πρόκειται για μια ιδέα που εδώ 
και πολύ καιρό συζητάμε, αλλά 
τώρα φαίνεται πως ήρθε η 
ώρα της. Στόχος μας δεν είναι 
να προσφέρουμε υπηρεσίες σε 
άστεγους μουσικούς, αλλά τα 
ίδια τα συγκροτήματα να ανα¬ 
λάβουν τη ισότιμη διαχείριση 
του στούντιο, με όποια δικαι¬ 
ώματα κι ευθύνες απορρέουν 
απ'αυτό. Καλώς εχόντων των 
πραγμάτων, το στούντιο θα 
μπορεί να λειτουργήσει σε μια 
πρώτη μορφή από τον Σεπτέμ- 
βριο. 

Παιδικό εργαστήρι: 
«Το σποράκι 
ταξιδεύει» 

Στο πλαίσιο του παιδικού ερ¬ 
γαστηρίου, οι μικροί φίλοι της 
Στρούγκας ξαναμαζεύτηκαν την 
Κυριακή 2 Ιουνίου, όπως, άλ¬ 
λωστε, σχεδόν κάθε Κυριακή τη 
φετινή χρονιά. 


Αυτή τη φορά το εργαστήρι 
αφορούσε τον κύκλο της ζωής 
των φυτών, από το σπόρο ως 
τον καρπό και πάλι πίσω. Ξεκι¬ 
νήσαμε με την ανάγνωση του 
ομώνυμου παραμυθιού, ενώ 
ακολούθησε μο υ σι κο θεατρικό 
παιχνίδι. Στη συνέχεια, μάθαμε 
για την φωτοσύνθεση και, τέ¬ 
λος, τα παιδιά φύτεψαν τους 
δικούς τους σπόρους και δια¬ 
κόσμησαν τα γλαστράκια τους. 
Καθένας ανέλαβε την ευθύνη 
να προσέχει το φυτό του - ελπί¬ 
ζουμε να τα δούμε να ανθίζουν 
σύντομα. 

«142 χρόνια 
από την Παρισινή 
Κομμούνα» 

Με αφορμή την συμπλήρω¬ 
ση 142 ετών από το τέλος της 
Παρισινής Κομμούνας, πραγ¬ 
ματοποιήθηκε στις 2 Ιουνίου 
συζήτηση για την ιστορική πα¬ 
ρακαταθήκη των 72 θερμών 
ημερών του 1871. 

Η βραδιά ξεκίνησε με την 
προβολή του ιστορικού ντοκι¬ 
μαντέρ του Τν5, Τει (ΖοηπτιυηΘ 
οΙθ Ρυπδ". Στη συνέχεια και ενώ 
η ώρα ήταν ήδη 10, η ομάδα 
εργασίας που είχε οριστεί από 
την συνέλευση της Τρίτης έκα¬ 
νε μια κατατοπιστική εισήγηση 
για τα γεγονότα που οδήγησαν 
στην Κομμούνα και μια γενικό¬ 
τερη κριτική. Η συζήτηση που 
ακολούθησε ασχολήθηκε με τις 
ιστορικές συνθήκες της εποχής 
και τις δυνατότητες που είχε ο 
λαός του Παρισιού την ώρα 
της διπλής πολιορκίας από 
τον στρατό των Βερσαλλιών 
και τους Πρώσους. Ασχολή¬ 
θηκε επίσης με τους θετικούς 
και αρνητικούς λόγους που η 
Κομμούνα αποτέλεσε κι αποτε¬ 
λεί κομβικό παράδειγμα για το 
επαναστατικό και ανταγωνιστι¬ 
κό κίνημα. Τέλος, συζητήθηκαν 
τα διδάγματα από την εμπειρία 
της Κομμούνας του Παρισιού 
για τις σημερινές συνθήκες. 


Ακουστικό Ιίνβ απ’ 
τους Ιοδΐ Βοο1ίθ$ 

Στις 8 Ιουνίου, έπαιξαν στην 
Στρούγκα οι Ι_ο$ΐ ΒοοΙΐοδ. Αυτή 
τη φορά δεν είχαν φέρει τις 
ηλεκτρικές κιθάρες τους και τα 
τύμπανά τους, αλλά τις ακου¬ 
στικές κιθάρες, το καχόν και το 
κανονάκι τους. Αυτός ήταν κι ο 
λόγος που, περισσότερο από 
κάθε άλλη φορά, ο κόσμος που 
περνούσε από τον πεζόδρομο 
της Δεκελείας σταματούσε για 
ν' ακούσει δυο-τρία τραγούδια 
και να πιει μια μπύρα. 

Δυστυχώς, ο άστατος καιρός 
της ημέρας απέτρεψε κάποιους 
απ' το να έρθουν ως την Στρού¬ 
γκα και κρίνουμε ότι ο κόσμος 
θα μπορούσε να είναι περισσό¬ 
τερος, αν αναλογιστεί κανείς 
το μέγεθος και τη σημασία της 
μπάντας. Όσοι ήρθαν, πάντως, 
αγνοώντας τον κίνδυνο για 
βροχή, σίγουρα ανταμείφθηκαν 
από τον Θάνο και την παρέα 
του, που έδωσαν τον καλύτερό 
τους εαυτό, όπως πάντα, με με¬ 
γάλη δόση χιούμορ. 

Παιδικό θέατρο: 
«Μεθαύριο» από τις 
Τσιριτσάντσουλες 

Η θεατρική -και όχι μόνο- κολ- 
λεκτίβα Τσιριτσάντσουλες πα¬ 
ρουσίασε στις 15 Ιουνίου το 
«Μεθαύριο», μια μουσικοθεα- 
τρική παράσταση για μικρούς 
και μεγάλους από 3 ετών. Το 
«Μεθαύριο» βασίζεται στο 
ομώνυμο ολλανδικό παραμύθι. 
Πραγματεύεται τη σχέση δυο 
αδελφών, ενόψει της απόκτη¬ 
σης και μιας τρίτης, μικρότερης 
αδελφής. Αγάπη, επικοινωνία 
και παιχνίδι, αλλά και εκνευρι¬ 
σμός, θυμός και πείσμα καθο¬ 
ρίζουν τις στάσεις και συμπερι¬ 
φορές των δυο μεγαλύτερων 
κοριτσιών, καθώς εξερευνούν 
το μαγικό δάσος, προσπαθώ¬ 
ντας να φέρουν την μικρή τους 
αδελφή κοντά τους. Παντα- 
χού παρούσα, η μουσική, υπό 
τη μορφή του ακορντεόν που 



κρατά δεμένη, αλλά και τελικά 
απελευθερώνει την μικρότερη 
αδελφή. 


Θέατρο: 

«Η Αθοπετού» από 
την θεατρική ομάδα 
Προςάναμμα 

Την Παρασκευή 28 Ιουνίου η 
Στρούγκα φιλοξένησε την θεα¬ 
τρική ομάδα Προςάναμμα, που 
παρουσίαζε το παραμύθι της 
Μάρως Δούκα «Η Αθοπετού». 
Η Αθοπετού είναι μια παραλ¬ 
λαγή της γνωστής σε όλους 
Σταχτοπούτας. Υπάρχουν εδώ 
όλα τα γνωστά στοιχεία του 
παραμυθιού: κακές αδελφές, 
γοβάκια, μάγισσες· όμως αυτός 
που απελευθερώνει την Αθοπε¬ 
τού από την δύσκολη μοίρα της 
είναι ο πρίγκηπας Πιοτρ Κρο- 
πότκιν. Μαζί του η Αθοπετού 
θα ξεκινήσει να περπατήσει τον 
κόσμο, για να τον γνωρίσει και 
να τον αλλάξει... 

Προσεχώς 

Πέρα από τις τακτικές προβο¬ 
λές του θερινού Οιίθ 5ΐΓου§3, 
για τις οποίες μπορείτε να δια¬ 
βάσετε στη διπλανή στήλη, 
μέχρι την ώρα που το Χαμπέρι 


Πολιτική εκδήλωση: «Η εξέγερση στην Τουρκία» 


Με αφορμή τα γεγονότα του 
τελευταίου μήνα στην Τουρκία, 
πραγματοποιήθηκε την Κυριακή 
23 Ιουνίου συζήτηση σχετικά με 
την τούρκικη εξέγερση. Καθορι¬ 
στική για την ροή της συζήτη¬ 
σης, και πολύ ενδιαφέρουσα εν 
γένει, υπήρξε η παρουσία Τούρ¬ 
κων πολιτικών προσφύγων, οι 
οποίοι προσέφεραν μία διαφο¬ 
ρετική οπτική γωνία, μέσα από 
τη δική τους εμπειρία για τη ζωή 
στην Τουρκία. Μας ενημέρω¬ 
σαν για τις τελευταίες εξελίξεις, 
όπως τις πληροφορήθηκαν από 
συγγενείς και φίλους τους, που 
βρίσκονται ακόμα στην Τουρ¬ 
κία και μας έδωσαν μια πολύ 
καλή εικόνα, για το πώς είναι 
διαμορφωμένο, τόσο το πολί¬ 


τικο σκηνικό, οσο και η κοινω¬ 
νική ζωή και καθημερινότητα. Η 
συζήτηση περιστράφηκε γύρω 
από τη φύση των διεκδικήσεων 
των διαδηλωτών στην Τουρκία. 
Ποιο είναι το κοινωνικό και τα¬ 
ξικό προφίλ των εξεγερμένων; 
Σε τι μοιάζει και σε τι διαφέρει 
η πλατεία Ταξίμ από το δικό μας 
Σύνταγμα των αγανακτισμέ- 
νων του 2011; Ποιος ο ρόλος 
του «Κόμματος Δικαιοσύνης 
και Ανάπτυξης» και του Ταγίπ 
Ερντογάν προσωπικά; Από πού 
ξεκινά ο ιστορικός διχασμός της 
τουρκικής κοινωνίας ανάμεσα 
σε ισλαμιστές και κεμαλικούς 
και με ποιο τρόπο έχει επιδρά- 
σει στο βαθμό συνειδητότητας 
της τουρκικής εργατικής τάξης; 


Τι θέση παίρνει σήμερα η επα¬ 
ναστατική αριστερά της Τουρ¬ 
κίας; Ποιος ο ρόλος των 5οαυΙ 
ΓΏΘοΗει; Η πολύωρη συζήτηση δε 
θα μπορούσε ν' απαντήσει στα 



πήγαινε στο τυπογραφείο είχαν 
προγραμματιστεί και οι παρα¬ 
κάτω εκδηλώσεις στον χώρο 
της Στρούγκας: 

5 Ιουλίου, 8 μμ: Ρεμπέτικο 
γλέντι με τους ΒυηάυΙΙυδΐυ. Δι¬ 
οργάνωση: Αντιφασιστική Συ¬ 
νέλευση Ν.Φιλαδέλφειας-Ν. 
Χαλκηδόνας. 


0ίΠ6 


13 Ιουλίου: ΗΙΡ-ΗΟΡ ΠνΕ, με 
τους «Λόγος Τιμής», «Υπέρβα¬ 
ση» και «Αναλλοίωτος». 

18 Ιουλίου: Εΐνο για την οικο¬ 
νομική ενίσχυση συντρόφου με 
σοβαρό πρόβλημα υγείας. 

Για πιθανές προσθήκες, ενη¬ 
μερωθείτε στο Ηΐ£ρ://5ΐΓου§3. 
65ρΐν1οΙο§5.η6ΐ. 

πάντα, ήταν όμως πολύ χρή¬ 
σιμη σε όσους ήταν εκεί. Εμείς 
ευχόμαστε στον αγωνιζόμενο 
κόσμο της Τουρκίας να βρει τη 
δύναμη για να συνεχίσει. 


Το θερινό ΟΐΊ6 5ΐιχ>υ£ρ λειτουργεί από τις 23 Μάη στην 
πίσω αυλή της Στρούγκας, Δεκελείας 116, κάθε Πέμπτη, 
Παρασκευή και Κυριακή στις 9 το βράδυ. Η είσοδος είναι 
ελεύθερη και οι μπύρες παγωμένες! Μέχρι σήμερα έχουν 
γίνει 1 5 προβολές (χρειάστηκε να ματαιωθούν ορισμένες 
προβολές για να μπορέσουν να γίνουν κι άλλες εκδηλώσεις 
στον χώρο) και συνεχίζουμε δυναμικά. Κάθε βδομάδα κά¬ 
νουμε ένα θεματικό αφιέρωμα. Για τις επόμενες βδομάδες 
προγραμματίζουμε τα παρακάτω αφιερώματα: 

Οθόνες μέσα στην Οθόνη (4 και 7 Ιουλίου): «Το πορ¬ 
φυρό ρόδο του Κάιρου» του Γούντι Αλεν, «Σινεμά ο Παρά¬ 
δεισος» του Τζουζέπε Τορνατόρε. 

Αγρια Αθήνα (11, 12 και 14 Ιουλίου): «Από την άκρη 
της πόλης» του Κωνσταντίνου Γιάνναρη, «Γλυκιά συμμο¬ 
ρία» του Νίκου Νικολαΐδη, «Χούλιγκανς - Κάτω τα χέρια από 
τα νιάτα» του Κώστα Καραγιάννη. 

Κινούμενα σχέδια δεν είναι μόνο ο Μίκυ Μάους (19 
και 21 Ιουλίου): «Ο θαυματοποιός» του Σιλβέν Σομέ, «Το 
κινούμενο κάστρο» του Χαγιάο Μιγιαζάκι. 

Στις 5 και στις 18 Ιουλίου δε θα γίνουν προβολές λόγω των 
άλλων προγραμματισμένων εκδηλώσεων. Σε περίπτωση αλ¬ 
λαγής του προγράμματος (είμαστε και πολυάσχολοι), μπο¬ 
ρείτε να ενημερώνεστε στο ΗπρΞΔίτου^πθδρΐνΙαΙο^δ.ηθΙ: και 
στις αφίσες μας ή να επικοινωνήσετε μαζί μας στο δΐΓου§£ΐ(α) 
θδρΐν.πθΐ για να σας συμπεριλάβουμε στις τακτικές ηλεκτρο¬ 
νικές ενημερώσεις για τις προβολές και τις υπόλοιπες δρα- 
στηριότητές μας. 











Το Χαμπέρι, Φύλλο 2, Ιούλης 2013 


Η «ΞΕΧΑΣΜΕΝΗ» ΚΥΠΡΙΑΚΗ ΚΡΙΣΗ, 
ΟΙ ΤΡΑΠΕΖΙΚΕΣ ΦΡΑΟΥΛΕΣ 
ΚΑΙ Η ΑΒΑΣΤΑΧΤΗ ΕΛΑΦΡΟΤΗΤΑ 
ΤΗΣ ΕΠΙΚΑΙΡΟΤΗΤΑΣ 


Έχοντας αποκτήσει μια ασφαλή χρονική από¬ 
σταση από τα πρόσφατα γεγονότα της Κύπρου, 
και απαλλαγμένοι πλέον από τις διάφορες απο¬ 
προσανατολιστικές κραυγές που συνήθως τα 
συνοδεύουν, θα προσπαθήσουμε να καταγρά¬ 
ψουμε μερικά πράγματα που καταλάβαμε από 
αυτή την ιστορία. 

Οι Κύπριοι είχαν επιλέξει να βγάζουν τα 
προς το ζην σε σημαντικό βαθμό από το τρα¬ 
πεζικό και χρηματοπιστωτικό τους σύστημα, 
όπως άλλες χώρες από τον τουρισμό, τη βιο¬ 
μηχανία κοκ. Κάποιοι μπορεί να πουν οτι αυτό 
είναι ανήθικο, καθότι είναι γνωστή σε όλο και 
περισσότερο κόσμο η ευθύνη τραπεζιτών και 
χρηματιστών για τη φτώχεια και τη δυστυχία 
εκατομμυρίων ανθρώπων στον πλανήτη. Πόσο 
μάλλον όταν το ρώσικο χρήμα που έρεε στις 
κυπριακές τράπεζες ήταν αποτέλεσμα αρπαγής 
δημόσιων υποδομών ή φοροδιαφυγής κά¬ 
ποιων ελάχιστων Ρώσων σε βάρος εκατομμυ¬ 
ρίων άλλων Ρώσων. 

Όμως τα πράγματα ποτέ δεν είναι μόνο 
άσπρα ή μόνο μαύρα, και το να καλλιεργείς 
επιτόκια ή το να καλλιεργείς φράουλες σε καθε¬ 
στώς καπιταλισμού μπορεί να παρουσιάζει τις 
ίδιες ανθρωποκτόνες συνέπειες. Για τους Κύπρι¬ 
ους, λοιπόν, το να έχουν δωρεάν παιδεία, υγεία 
και άλλες κοινωνικές παροχές, περνούσε κυρί¬ 
ως από αυτή την τραπεζική δραστηριότητα, η 
οποία καταστράφηκε κυριολεκτικά μέσα σε μια 
νύχτα. Καμία ανθρώπινη πράξη δεν έχει πετύχει 
μια τόσο μεγάλη οικονομική καταστροφή μέσα 
σ’ ένα τόσο μικρό χρονικό διάστημα χωρίς τη 
χρήση όπλων. 

Θα μπορούσε κάνεις να πει οτι η δεύτερη 
απόφαση του ΕυΓθ§Γουρ, που περιορίζει το 
«κούρεμα» καταθέσεων στις άνω των 100.000 
ευρώ καταθέσεις, ικανοποιεί εν μέρει το σύνθη¬ 
μα «την κρίση να πληρώσουν οι πλούσιοι». Για¬ 
τί να μην πληρώσουν τα τραπεζικά σπασμένα 
οι έχοντες; 

Θα υπήρχε εδώ μια δόση δικαιοσύνης, 
αν δεν είχαν προηγηθεί οι διασώσεις πολλών 
τραπεζών σε όλη την Ευρώπη με χρήματα των 
φορολογουμένων και του κράτους πρόνοιας. 
Όλες οι χρεοκοπημένες γερμανικές (Ηχρο Κοαΐ 
Εδΐειΐσ, ΙηοΙυδΐποΒειηΓ, Β306η-ΨυΓίΐ6ττιΙα6ΐ·§, 
ϋΓ65θΙη6Γ Β^ηΓ), αγγλικές και ιρλανδικές 
(Βδίτίδχδ, Αη§1ο-Ιπ5Η), βελγο-γαλλικές (Οθχϊβ) 
και πολλές άλλες τράπεζες του ευρωπαϊκού 
βορρά διασώθηκαν από τους φορολογού¬ 
μενους. Όπως από εμάς διασώζονται μέσω 
προγραμμάτων λιτότητας και μνημονιακών 
δανείων και οι ελληνικές, ισπανικές, ιταλικές κλπ 
τράπεζες. 

Αρα το σε ποια χώρα και σε ποιους πλού¬ 
σιους καταθέτες θα εφαρμοστεί «κοινωνική 
δικαιοσύνη» είναι μια πολιτική επιλογή που εί¬ 
ναι άσχετη με τους ηθικούς κανόνες που μας 
πλασάρουν οι εμπνευστές των συγκεκριμένων 
πολιτικών, οικονομικών και γεωστρατηγικών 
επιλογών. 

Αρα ήταν δίκαιες οι όποιες αντιδράσεις του 
κυπριακού λαού, που όμως πρέπει να πούμε ότι 
δεν ήταν ιδιαίτερα πολλές ή δυναμικές. Η κυ¬ 
πριακή δημοκρατία λειτούργησε λίγο καλύτερα 
από την ελληνική. Το αρχικό «όχι» της Κύπρου 
έχει πολύ να κάνει με το μικρό της πληθυσμό. 
Λειτούργησαν αμεσότερα οι πελατειακές σχέ¬ 
σεις, αν θέλετε. Οι κουμπάροι είπαν στους 
πολιτικούς κουμπάρους τους ότι αν αγγίξουν 
τις οικονομίες τους δε θα τους καλέσουν στο 
πασχαλινό τραπέζι. Είναι γεγονός ότι στις μι¬ 
κρότερες κοινότητες, η δημοκρατία μπορεί και 
λειτουργεί πιο άμεσα. 

Το πρώτο νομοσχέδιο πήγε να περάσει 
από την κυπριακή βουλή και δεν πέρασε κα¬ 
θότι υπήρχε ένα μικρό πρόβλημα. Αυτό της 
δημοκρατίας. Έγινε λοιπόν και στην Κύπρο το 
σχετικό κοινοβουλευτικό πραξικόπημα όπως 
είχε γίνει κι εδώ, με την πρώτη δανειακή σύμ¬ 
βαση που υπέγραψε ο αείμνηστος Γιώργος 
Παπακωνσταντίνου και δεν έφτασε ποτέ στην 
ελληνική βουλή. Στην ψηφοφορία για το δεύτε¬ 


ρο σχέδιο υπήρξε μια παράγραφος 5 που θα 
ίδρυε το περιβόητο ταμείο αλληλεγγύης για 
τη διάσωση της Κύπρου. Στη δε παράγραφο ό 
ορίζεται ότι το συμβούλιο του ταμείου διορί¬ 
ζεται απευθείας από το υπουργικό συμβούλιο. 
Συνεπώς παρακάμπτεται το ενοχλητικό δίπολο 
δημοκρατία-κοινοβούλιο και πλέον το ταμείο 
αλληλεγγύης μπορεί να λαμβάνει όλες τις απο¬ 
φάσεις χωρίς να περνάνε από τη βουλή. Αν σας 
θυμίζει τις δικές μας Πράξεις Νομοθετικού Πε¬ 
ριεχομένου, καλώς σας τις θυμίζει. 

Παρά το κούρεμα των καταθέσεων, το κυ¬ 
πριακό μνημόνιο προβλέπει όλα τα απαραί¬ 
τητα ξεπουλήματα (γη, αποθεματικά χρυσού, 
ενεργειακές πηγές) και περικοπές σε μισθούς, 
συντάξεις, υπηρεσίες (υγεία, παιδεία κλπ.) που 
ξέρουμε κι από τα εντόπια μνημόνια. Και όπως 
διαβάσαμε πρόσφατα, το νέο σχέδιο για την 
ανακεφαλαιοποίηση των ευρωπαϊκών τραπε¬ 
ζών που εγκρίθηκε στις 20 Ιουνίου, προβλέπει 
ρητά και τη συμμετοχή των καταθετών στις δι¬ 
ασώσεις τραπεζών. Το ποια ποσά καταθέσεων 
θα κουρευτούν και σε ποιες χώρες, θα το μά¬ 
θουμε ξαφνικά ένα πρωί και όχι από το γαλατά. 
Τελικά μήπως είναι επίκαιρη η κυπριακή κρίση; 

Οι αποφάσεις του Ευεο^Γουρ στην ουσία 
σφάζουν την ιερή αγελάδα της θρησκείας που 
λέγεται καπιταλισμός, δηλαδή την ιδιωτική πε¬ 
ριουσία. Είναι σα να βγαίνει ο παπάς και να λέει 
οτι ο θεός υπάρχει μόνο εφόσον αποφασιστεί 
και στο μέλλον ότι υπάρχει. Γιατί όμως το κά¬ 
νουν αυτό; 

Η Γερμανία απέναντι στις πληθωριστικές 
πολιτικές του ατέλειωτου τυπώματος χρήμα¬ 
τος που ακολουθούν κυρίως Αγγλία, Η.Π.Α, 
Ιαπωνία, αντιπαραθέτει τη διάσωση τραπεζι¬ 
κών φουσκών (των άλλων χωρών όπως ήδη 
δείξαμε) χωρίς τύπωμα νέου χρήματος, αλλά 
με μνημόνια λιτότητας και δημεύσεις μεγάλων 
(;) καταθέσεων. Προβάλλει δηλαδή «ηθικούς» 
κανόνες που ελπίζει να τη βοηθήσουν να στα¬ 
θεροποιήσει το ευρώ ως κυρίαρχο νόμισμα, 
έναντι του δολαρίου που αναμένεται να κουρε- 
λοποιηθείλόγω του συνεχούς τυπώματος. 

Αφού λοιπόν η Γερμανία θέλει την ευρω¬ 
παϊκή ενοποίηση μόνο για λόγους οικονομικής 
αποτελεσματικότητας απέναντι στους ανταγω¬ 
νιστές της, μοιραία θα οξύνει συνεχώς τα οικο¬ 
νομικά προβλήματα των «υπηκόων» μέσω της 
λιτότητας. Πράγμα που με πιο ύπουλο τρόπο 
κάνει και το άλλο μπλοκ, που τυπώνει δολάρια. 
Το φρέσκο τυπωμένο χρήμα ωφελεί τους τρα¬ 
πεζικούς ή χρηματιστηριακούς καρχαρίες που 
είναι πιο κοντά στην εκτυπωτική πρέσα, ενώ 
ταυτόχρονα κάνει τους μισθούς και τις συντά¬ 
ξεις των ανυποψίαστων φουκαράδων να μη 
φτάνουν πια για τις ανάγκες τους (πληθωρι¬ 
σμός). Και οι δύο αντιμαχόμενες πλευρές λοι¬ 
πόν, με τον τρόπο της η κάθε μια, οδηγούν στο 
ίδιο αποτέλεσμα: μάζεμα του κοινωνικού πλού¬ 
του σε ολοένα καιλιγότερους, με φτωχοποίηση 
όλων των υπολοίπων. 

Σε τέτοιου είδους παιχνίδια ελεφάντων, εί¬ 
ναι γνωστό πως την πληρώνουν τα βατράχια, 
ειδικά αν τα βατράχια είναι διασπασμένα και 
επιπλέον δεν μελετούν τις μεθόδους των πραγ¬ 
ματικών εχθρών. Σε τέτοιες περιπτώσεις ο εθνι¬ 
κισμός, ο ρατσισμός και η ξενοφοβία δίνουν τις 
ευκολότερες διεξόδους σε αρκετούς συμπολί¬ 
τες μας που αρνούνται να χρησιμοποιήσουν 
αυτό που βρίσκεται ανάμεσα στ αυτιά τους. 

Η προτεινόμενη από τους «αντιμνημονι- 
ακούς» στη χώρα μας τακτική της επαναδια¬ 
πραγμάτευσης εντός ευρώ, πάει άκλαφτη μετά 
την Κύπρο. Όποιος θέλει να προτείνει κάτι για 
τη ζωή των πολλών σ’ αυτό τον τόπο και δε 
θέλει να είναι παραμυθάς ή να τρώει λεμονό¬ 
κουπες στο άμεσο μέλλον, θα πρέπει να ξεκινά 
μια συζήτηση και μια έμπρακτη αναζήτηση ενός 
νέου τοπικού ή διεθνούς μοντέλου κοινωνικής 
και οικονομικής λειτουργίας μέσα από τις στά¬ 
χτες της χρεοκοπίας του παλιού. 

Πολύφημος Κανένας 


Τα γήπεδα ανήκουν 
στους οπαδούς 


Οι οπαδοί της ΟχίοιτΙ ϋηΙΐΘοΙ (Οχ\/οχ) κατάφεραν 
να προστατεύσουν το γήπεδό τους από τα ιδιωτι¬ 
κά συμφέροντα, χρησιμοποιώντας έναν κανούριο 
νόμο, ο οποίος δίνει τη δυνατότητα σε τοπικές συλ- 
λογικότητες να έχουν στην ιδιοκτησία τους χώρους 
οι οποίοι χαρακτηρίζονται ως χώροι ιδιαίτερης αξί¬ 
ας για την κοινότητα. Το στάδιο Κ^ειιτι είναι το 
πρώτο ποδοσφαιρικό γήπεδο το οποίο χαρακτηρί¬ 
ζεται σαν χώρος ιδιαίτερης αξίας για την κοινότητα 
και με τον τρόπο αυτό η ιδιοκτησία του μπορεί να 
διεκδικηθεί από τους οπαδούς της ομάδας. Έτσι οι 
Οχ\/οΧ έχουν δικαίωμα να ενημερωθούν άμεσα 
αν οι ιδιοκτήτες του γηπέδου αποφασίσουν να το 
πουλήσουν και μετά θα έχουν ένα περιθώριο έξι 
μηνών να μαζέψουν τα χρήματα που χρειάζονται 
για να το αγοράσουν. Αν αυτό συμβεί, οι Οχ\/οΧ θα 
είναι ο πρώτος σύνδεσμος οπαδών στον οποίο θα 
ανήκει το γήπεδο της ομάδας τους. 

Το παράδειγμα της ΟχίοτΙ ϋηΐΐΘοΙ ακολού¬ 
θησαν πρόσφατό και οι ΜειπεΗθδΐΘΓ ϋηΐΐΘοΙ 
5υρροΓΐ6Γ5 Τιωΐ5ΐ (Μϋ5Τ) καθώς και οι δρΐιϊΐ 
οΓ δΗειηΜχ, σύνδεσμοι οπαδών της Μειη<:ΐΊ65ΐ6Γ 
υηΐΐοό και της ϋνοφοοΙ αντίστοιχα. Στην ανακοί¬ 
νωση τους για την αίτηση που κατέθεσαν οι δρΐπΐ 
οί δΗειηΗγ ωστέ το ΑπΕοΙό να χαρακτηριστεί χώ¬ 
ρος ιδιαίτερης αξίας για την κοινότητα γράφουν: 

«Το ΑπΕθΙοΙ ως στάδιο και ό,τι αυτό αντιπρο¬ 
σωπεύει είναι εξαιρετικά σημαντικό τόσο για τους 
οπαδούς της ΕΐνοφοοΙ όσο και για την τοπική κοι¬ 
νωνία. Έχει σημασία για πάρα πολλούς ανθρώπους 


- για αυτούς που παρακολουθούν ποδοσφαιρι¬ 
κούς αγώνες, για αυτούς που δουλεύουν και ακό¬ 
μη για αυτούς που κατοικούν κοντά σε αυτό. Αυτή 
την εβδομάδα, οι οπαδοί της ϋνοΓροοΙ κατέθεσαν 
αίτηση στο τοπικό συμβούλιο της πόλης, να χαρα¬ 
κτηριστεί το ΑπΕοΙό και η περιοχή που περιβάλλει 
το γήπεδο ως χώρος ιδιαίτερης αξίας για την κοι¬ 
νότητα. Αυτό σημαίνει ότι το στάδιο δεν θα μπορεί 
να πωληθεί χωρίς οι οπαδοί να έχουν την προτε¬ 
ραιότητα να το αγοράσουν. Το να διασφαλίσουμε 
το μέλλον του συλλόγου είναι ζωτικής σημασίας 
για εμάς. Αυτή η αίτηση μάς παρέχει την ευκαιρία 
να επηρεάσουμε οποιαδήποτε πιθανή μελλοντική 
πώληση του συλλόγου, καθώς είμαστε μέρος της 
διαδικασίας. Έχοντας γίνει μάρτυρες πωλήσεων 
που έφεραν το σύλλογο σε δύσκολη οικονομική 
κατάσταση και έφθασαν μέχρι το ανώτατο δικα¬ 
στήριο, ξέρουμε όλοι πολύ καλά τη σημασία αυτής 
της κίνησης. Η κίνηση αυτή ταιριάζει με την άποψη 
του συνδέσμου ότι οι ποδοσφαιρικοί σύλλογοι εί¬ 
ναι ζωτικής σημασίας για τις τοπικές κοινότητες και 
για αυτό προστατεύονται καλύτερα όταν είναι στα 
χέρια των οπαδών τους. Δεν είμαστε ο πρώτος 
σύνδεσμός ο οποίος επιδιώκει να κινηθεί σε αυτή 
την κατεύθυνση και για το λόγο αυτό τις τελευταί¬ 
ες εβδομάδες συνεργαστήκαμε στενά με τον σύν¬ 
δεσμο οπαδών (ΜυδΤ) της Μ^ηεΗθδΐθΓ υηΐΐθό, 
οι οποίοι έχουν καταθέσει παρόμοια αίτηση, έτσι 
ώστε το γήπεδό τους να χαρακτηριστεί ως χώρος 
ιδιαίτερης αξίας για την κοινότητα». Λ ε ίαΣ α έ 


Β»Β& ΖιιΙα 

Για τα αδέρφια που τα χώρισαν... 



Ψάχνοντας στο δίκτυο βρήκα πολλή διαφήμιση, μα 
καμία κριτική για τη συναυλία των τούρκων Βειίοει 
ΖυΙ^ που εμφανίστηκαν το βράδυ της 22ας Ιουνίου, 
στη Γεωπονική σχολή, στα πλαίσια του Κ65Ϊ5ΐειηε6 
ΕθδΐΐνειΙ. Νομίζω ότι κάποιος έπρεπε να γράψει κάτι 
για αυτή τη βραδιά που μας χάρισαν τα δερβισάκια 
από την Πόλη. Ευθύς αμέσως λοιπόν. 

Τρεις τον αριθμό οι Βειίοει ΖυΙει, οπλισμένοι με 
ηλεκτρικό σάζι, ξύλινα κουτάλια, νταούλι, τουμπερ¬ 
λέκι ανάλαφρο και ηλεκτρονικούς άυό ρυθμούς, 
ήρθαν για να μεταφέρουν το κλίμα από την ανά¬ 
στατη, «δακρύβρεχτη» πλατεία Ταξίμ. Ντυμένοι με 
παραδοσιακά αλλά και χίπικα ρούχα, μας τραβή- 
ξαν μια γερή δόση σαγηνευτικής και τελετουργικής 
ψυχεδέλειας, που έφτανε σταθερά και ήρεμα προς 
την έκσταση, σαν να ανεβαίνεις προς τα πάνω στις 
σπείρες κάποιου αόρατου κοχυλιού. Ένα πράμα 
απελευθέρωσης που το έβλεπες να αντικατοπτρί¬ 
ζεται στα μάτια οποίου δήποτε ήταν από κάτω κείνη 
την στιγμή. Ένα χαμόγελο για τα τουρκάκια πούφε- 
ραν την ψυχεδέλεια από την Αμερική του ’όθ, πίσω 
στη Μικρά Ασία και τώρα έφερναν ένα δυναμικό 
μήνυμα μέσα από μια εξοργισμένη Ισταμπούλ, απέ¬ 
ναντι... 

Κάποια στιγμή ο σαζίστας με το σαρίκι και ντυ¬ 
μένος με γαλάζια πέπλα, κατέβηκε μέσα στον κό¬ 
σμο με ξυλοπόδαρα και στροβιλίστηκε αργά παί¬ 
ζοντας, έχοντας φορεμένη μια μάσκα Αποηχιπουδ 


στο πίσω μέρος του κεφαλιού του, ενώ ένα όοη§ 
άλλαζε χέρια στον κόσμο γύρω του. Αργότερα, μι¬ 
λώντας στο μικρόφωνο είπε πως πραγματικά κάθε 
φορά που έρχονται στην Ελλάδα νιώθουν σαν το 
σπίτι τους και αποκαλώντας τον κόσμο αδερφούς 
και αδερφές, είπε ότι πάντα εμπνέονται από τους 
αγώνες μας. Χαμογέλασα ντροπιασμένος προς την 
παρέα μου. Ο κόσμος απάντησε μ ένα βογγητό 
που βγήκε από τα σωθικά όλων: Το πάθος για τη 
Λευτεριά είναι δυνατότερο από όλα τα κελιά! Ελά¬ 
χιστη ένδειξη συμπαράστασης στα φυλακισμένα 
αδέρφια μας στην Τουρκία. Ακούστηκαν κάποια 
συνθήματα στα τουρκικά κι άλλα αναρχικού (κι 
όμως) τύπου συνθήματα, για τον εχθρό που είναι 
στις τράπεζες και τα υπουργεία και τη αλληλεγγύη 
που είναι το όπλο των λαών... 

Κάποιοι έφυγαν γρήγορα μόλις τελείωσαν, 
όπως γινόταν μετά από κάθε συγκρότημα. Όσοι 
όμως κοντοστάθηκαν είδαν τους Β^Ιοει ΖυΙ& να 
ξανανεβαίνουν και να παίζουν ακόμα ένα μεγα¬ 
λειώδες εικοσάλεπτο. Αυτοί δεν μπόρεσαν εύκολα 
να κινηθούν μετά το τέλος. Δύσκολο να χωνέψεις 
αυτό το δυνατό που συνέβηκε. Οι Βώοα ΖυΙ^ τους 
είχαν «πατήσει κάτω» σαν αναμμένο τσιγάρο! 

Φχαριστούμε για την πανδαισία καρντάσια! 
Κρατάτε! Το εκτιμάμε... 

Χωρίς διάθεση κομματικής διαφήμισης και από 
τα φυλλοκάρδια του, ΡακόΡ 





